OORSIG: 'Laat gearresteerdes vry!' eis betogers | Netwerk24
OORSIG: 'Laat gearresteerdes vry!' eis betogers
Deur Malherbe Nienaber 04 September 2019 13:31
Duisende betogers wat Woensdagoggend in Kaapstad betoog het, het die stad ingevaar en strate versper.
Die betogers, meestal lede van die #AmINext-groep wat ontevrede is oor die geweld teen vroue en kinders, het aanvanklik voor die parlement betoog, maar het omstreeks 11:00 na die Kaapstadse Internasionale Konferensiesentrum (Kiks) beweeg waar wêreldleiers byeen gekom het vir die Wêreld- Ekonomiese Forum (WEF).
Hulle het geëis dat pres. Cyril Ramaphosa, wat die oggend die konferensie geopen het, hulle toespreek. Hulle het ook die veiligheidsversperrings langs die Kiks probeer oopbreek, maar 'n swaar polisieteenwoordigheid het weerstand gebied waarna die groep na die N1 begin beweeg het.
Die groep is kort voor spitstyd steeds in verskeie dele van die middestad waar hulle paaie versper. Die grootste gebiede wat geraak word is rondom die Kiks.
Hierdie strate is gesluit:
Volg die regstreekse dekking hier.
04 Sep. 16:41:55
Betogers bly voor die Kaapstad-Sentraal-polisiekantoor om te wag of enige van die agt wat in hegtenis geneem is, vrygelaat gaan word.
Netwerk24 hou die situasie dop.
04 Sep. 16:35:28
Instead of calling for crazy things like the death penalty, simply demand accountability. March to Luthuli house and demand the ANC NEC resign for spectacularly failing the women and children of this country for 25 years. That will really drive change and action.
— James Styan (@jamesstyan) September 4, 2019
04 Sep. 16:25:35
Van die betogers sit nou in die pad voor die polisiekantoor en die res staan en wag om te hoor of hul medebetogers vrygelaat gaan word.
04 Sep. 16:23:40
04 Sep. 16:22:35
"We will have to travel a difficult road before we can truly unite the majority of our people, without regard to race, colour and gender, around a common patriotism, one of whose critical elements must be the establishment of a caring society" #NelsonMandela pic.twitter.com/5G2t30jDET
— NelsonMandela (@NelsonMandela) September 4, 2019
04 Sep. 16:17:08
Na verneem word is agt betogers in hegtenis geneem.
04 Sep. 16:16:51
Een van die betogers in 'n rooi EFF hemp en beret spreek die skare toe oor 'n luidspreker en sê hulle eis dat die stasiebevelvoerder uitkom en betogers wat in hegtenis geneem is, vrygelaat word.
04 Sep. 16:14:21
Die betogers het nou by die polisiekantoor aangekom en staan in Buitenkantstraat en sing.
04 Sep. 16:09:50
Polisielede staan gereed in Buitenkantstraat vir die betogers wat aankom.
04 Sep. 16:06:21
Die betogers stap in na die Kaapstad-Sentraal-polisiekantoor.
Meer oor: N1 | Geslagsmisdade | Student | Verkragting | Geslagsgeweld